Demokraattinen vasemmistopuolue

Demokraattinen vasemmistopuolue (ital. Partito Democratico della Sinistra) oli italialainen vuosina 1991–1998 toiminut puolue. Puolue oli Italian kommunistisen puolueen (PCI) jatkaja. Sen perusti PCI:n viimeinen pääsihteeri Achille Occhetto. Puolue käytti vielä sirppi ja vasara -tunnusta.

Puolue keräsi viimeisissä vaaleissaan vuonna 1996  21,1 % äänistä ja sai 26 paikkaa. Sen tulokset paranivat perustamisesta lähtien, vaikka jäsenmäärä laski 900 000:sta 600 000:een.

Puolue yhdistyi vuonna 1998 toisen johtajansa Massimo D'Aleman johdolla Democratici di Sinistraksi eräiden muiden vasemmistopuolueiden kanssa.

Luokka:Italian puolueet